CELEX: 32020R1228
Language: ro
Date: 2019-11-29 00:00:00
Title: Regulamentul de punere în aplicare (UE) 2020/1228 al Comisiei din 29 noiembrie 2019 de stabilire a standardelor tehnice de punere în aplicare referitoare la formatul cererii de înregistrare ca registru central de securitizări și al cererii de extindere a înregistrării unui registru central de tranzacții în temeiul Regulamentului (UE) 2017/2402 al Parlamentului European și al Consiliului (Text cu relevanță pentru SEE)

3.9.2020   
               
               
                  RO
               
               
                  Jurnalul Oficial al Uniunii Europene
               
               
                  L 289/330
               
            
         REGULAMENTUL DE PUNERE ÎN APLICARE (UE) 2020/1228 AL COMISIEI
         din 29 noiembrie 2019
         de stabilire a standardelor tehnice de punere în aplicare referitoare la formatul cererii de înregistrare ca registru central de securitizări și al cererii de extindere a înregistrării unui registru central de tranzacții în temeiul Regulamentului (UE) 2017/2402 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/2402 al Parlamentului European și al Consiliului din 12 decembrie 2017 de stabilire a unui cadru general privind securitizarea și de creare a unui cadru specific pentru o securitizare simplă, transparentă și standardizată (1), în special articolul 10 alineatul (8),
         întrucât:
         
                     (1)
                  
                  
                     Un format uniform pentru cererea de înregistrare ca registru central de securitizări și pentru cererea de extindere a înregistrării unui registru central de tranzacții transmise Autorității Europene pentru Valori Mobiliare și Piețe (ESMA) ar trebui să garanteze faptul că toate informațiile necesare în temeiul Regulamentului delegat (UE) 2020/1230 al Comisiei (2) sunt prezentate ESMA și sunt ușor de identificat de către ESMA.
                  
               
                     (2)
                  
                  
                     Este important ca informațiile incluse în aceste cereri să fie prezentate într-un format care să permită stocarea în vederea consultării și reproducerii ulterioare. Prin urmare, aceste cereri ar trebui prezentate pe un suport durabil.
                  
               
                     (3)
                  
                  
                     Pentru a facilita identificarea informațiilor prezentate în cadrul acestor cereri, ar trebui să se indice un număr de referință unic și un titlu pentru fiecare dintre documente. Din aceleași considerente, ar trebui ca solicitantul să aibă obligația de a identifica informațiile transmise, făcând trimitere la dispozițiile Regulamentului delegat (UE) 2020/1230 la care se referă informațiile respective.
                  
               
                     (4)
                  
                  
                     Prezentul regulament se bazează pe proiectele de standarde tehnice de punere în aplicare înaintate Comisiei de către ESMA.
                  
               
                     (5)
                  
                  
                     În conformitate cu articolul 15 din Regulamentul (UE) nr. 1095/2010 al Parlamentului European și al Consiliului (3), ESMA a efectuat o consultare publică deschisă cu privire la proiectele de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul valorilor mobiliare și piețelor înființat în temeiul articolului 37 din regulamentul menționat,
                  
               ADOPTĂ PREZENTUL REGULAMENT:
         
            Articolul 1
            Formatul cererii de înregistrare și al cererii de extindere a înregistrării
            
               (1)   Solicitanții care doresc să se înregistreze ca registru central de securitizări în temeiul articolului 10 alineatul (5) litera (a) din Regulamentul (UE) 2017/2402 trebuie să completeze formatele prevăzute în anexa 1 la prezentul regulament.
            
            
               (2)   Registrele centrale de tranzacții care solicită extinderea înregistrării în temeiul articolului 10 alineatul (5) litera (b) din Regulamentul (UE) 2017/2402 trebuie să completeze formatele prevăzute în anexa 2 la prezentul regulament.
            
            
               (3)   În sensul alineatelor (1) și (2), cererile trebuie depuse:
               
                           (a)
                        
                        
                           pe un suport durabil, astfel cum este definit la articolul 2 alineatul (1) litera (m) din Directiva 2009/65/CE a Parlamentului European și a Consiliului (4);
                        
                     
                           (b)
                        
                        
                           să indice un număr de referință unic pentru fiecare document inclus în cerere.
                        
                     
         
         
            Articolul 2
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 noiembrie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 347, 28.12.2017, p. 35.
         
            (2)  Regulamentul delegat (UE) 2020/1230 al Comisiei din 29 noiembrie 2019 de completare a Regulamentului (UE) 2017/2402 al Parlamentului European și al Consiliului în ceea ce privește standardele tehnice de reglementare care precizează detaliile cererii de înregistrare a unui registru central de securitizări și detaliile cererii simplificate de extindere a înregistrării unui registru central de tranzacții (a se vedea pagina 345 din prezentul Jurnal Oficial).
         
            (3)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 176/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).
         
            (4)  Directiva 2009/65/CE a Parlamentului European și a Consiliului din 13 iulie 2009 de coordonare a actelor cu putere de lege și a actelor administrative privind organismele de plasament colectiv în valori mobiliare (OPCVM) (JO L 302, 17.11.2009, p. 32).
      
      
         
            ANEXA I
            
               Formatele cererii de înregistrare ca registru central de securitizări
            
            
               Tabelul 1
            
            
               Informații generale
            
            
                        Data cererii
                     
                  
                        Denumirea registrului central de securitizări
                     
                  
                        Locul constituirii și obiectul de activitate
                     
                  
                        Identificatorul entității juridice (Legal entity identifier – LEI), înregistrat la Global Legal Entity Identifier Foundation
                        
                     
                  
                        Adresa oficială a registrului central de securitizări
                     
                  
                        Adresa oficială a filialelor registrului central de securitizări, dacă este cazul
                     
                  
                        Adresa oficială a sucursalelor registrului central de securitizări, dacă este cazul
                     
                  
                        Localizatorul uniform de resurse (adresa URL) al site-ului web al registrului central de securitizări
                     
                  
                        Tipurile de securitizări, metodele de transferare a riscului și tipurile de expuneri-suport pentru care solicitantul dorește să obțină înregistrarea
                     
                  
                        Dacă solicitantul este autorizat sau înregistrat de către o autoritate competentă din statul membru în care este stabilit, denumirea autorității și numărul de referință aferent autorizației sau înregistrării
                     
                  
                        Numele persoanei (persoanelor) responsabile pentru cerere
                     
                  
                        Datele de contact ale persoanei (persoanelor) responsabile pentru cerere
                     
                  
                        Numele persoanei (persoanelor) responsabile pentru conformitatea registrului central de securitizări (sau ale unui alt membru al personalului implicat în evaluarea conformității registrului central de securitizări)
                     
                  
                        Datele de contact ale persoanei (persoanelor) responsabile cu conformitatea registrului central de securitizări sau ale oricărui alt membru al personalului implicat în evaluarea conformității pentru registrul central de securitizări, în ceea ce privește furnizarea serviciilor de bază de securitizare
                     
                  
                        Denumirea întreprinderii-mamă, dacă este cazul
                     
                  
                        LEI al întreprinderii-mamă, dacă este cazul, înregistrat la Global Legal Entity Identifier Foundation
                        
                     
                  
                        Adresa oficială a întreprinderii-mamă, dacă este cazul
                     
                  
                        Denumirea autorității de supraveghere în a cărei sferă de responsabilitate intră întreprinderea-mamă, dacă aceasta există
                     
                  
                        Numărul de referință al autorității de supraveghere în a cărei sferă de responsabilitate intră întreprinderea-mamă, dacă aceasta există
                     
                  
                        Denumirea întreprinderii-mamă de cel mai înalt rang, dacă este cazul
                     
                  
                        LEI al întreprinderii-mamă de cel mai înalt rang, dacă este cazul, înregistrat la Global Legal Entity Identifier Foundation
                        
                     
                  
                        Adresa oficială a întreprinderii-mamă de cel mai înalt rang, dacă este cazul
                     
                  
                        Denumirea autorității de supraveghere în a cărei sferă de responsabilitate intră întreprinderea-mamă de cel mai înalt rang, dacă aceasta există
                     
                  
                        Numărul de referință al autorității de supraveghere în a cărei sferă de responsabilitate intră întreprinderea-mamă de cel mai înalt rang, dacă aceasta există
                     
                  
               
            
               Tabelul 2
            
            
               Referințele documentelor
                (1)
            
            
                        Dispoziția din Regulamentul delegat (UE) 2020/1230 care prevede cerința privind informațiile la care se referă documentul
                     
                     
                        Numărul de referință unic al documentului
                     
                     
                        Titlul documentului
                     
                     
                        Capitolul, secțiunea sau pagina documentului unde sunt furnizate informațiile sau motivul pentru care nu sunt furnizate informațiile
                     
                  
               (1)  Pentru toate informațiile prevăzute în Regulamentul delegat (UE) 2020/1230, cu excepția informațiilor prevăzute la articolul 2 alineatul (2) literele (a)-(c), (e), (f), (h) și (i) și la articolul 7 alineatul (2).
         
      
      
         
            ANEXA II
            
               Formatele cererii unui registru central de tranzacții în vederea extinderii înregistrării
            
            
               Tabelul 1
            
            
               Informații generale
            
            
                        Data cererii
                     
                  
                        Data înregistrării solicitantului ca registru central de tranzacții
                     
                  
                        Denumirea registrului central de securitizări
                     
                  
                        Identificatorul entității juridice (Legal entity identifier – LEI), înregistrat la Global Legal Entity Identifier Foundation
                        
                     
                  
                        Adresa oficială a registrului central de securitizări
                     
                  
                        Adresa oficială a filialelor registrului central de securitizări, dacă este cazul
                     
                  
                        Adresa oficială a sucursalelor registrului central de securitizări, dacă este cazul
                     
                  
                        Localizatorul uniform de resurse (adresa URL) al site-ului web al registrului central de securitizări
                     
                  
                        Identificatorul entității juridice al solicitantului (Legal entity identifier – LEI), înregistrat la Global Legal Entity Identifier Foundation
                        
                     
                  
                        Tipurile de securitizări, metodele de transferare a riscului și tipurile de expuneri-suport pentru care solicitantul dorește să obțină înregistrarea
                     
                  
                        Dacă solicitantul este autorizat sau înregistrat de către o autoritate competentă din statul membru în care este stabilit, denumirea autorității și numărul de referință aferent autorizației sau înregistrării
                     
                  
                        Numele persoanei (persoanelor) responsabile pentru cerere
                     
                  
                        Datele de contact ale persoanei (persoanelor) responsabile pentru cerere
                     
                  
                        Numele persoanei (persoanelor) responsabile cu conformitatea registrului central de securitizări sau ale oricărui alt membru al personalului implicat în evaluarea conformității pentru registrul central de securitizări, în ceea ce privește furnizarea serviciilor de bază de securitizare
                     
                  
                        Datele de contact ale persoanei (persoanelor) responsabile pentru conformitatea registrului central de securitizări (sau ale unui alt membru al personalului implicat în evaluarea conformității registrului central de securitizări)
                     
                  
               
            
               Tabelul 2
            
            
               Referințele documentelor
                (1)
            
            
                        Dispoziția din Regulamentul delegat (UE) 2020/1230 care prevede cerința privind informațiile la care se referă documentul.
                     
                     
                        Numărul de referință unic al documentului
                     
                     
                        Titlul documentului
                     
                     
                        Capitolul, secțiunea sau pagina documentului unde sunt furnizate informațiile sau motivul pentru care nu sunt furnizate informațiile
                     
                  
               (1)  Pentru toate informațiile prevăzute în Regulamentul delegat (UE) 2020/1230, cu excepția informațiilor prevăzute la articolul 2 alineatul (2) literele (a)-(c), (e), (f), (h) și (i) și la articolul 7 alineatul (2).